b'\n_START_ARTICLE_\nHendon\n_START_PARAGRAPH_\nHendon er en forstad til London i England, om lag 11 km nordvest for Charing Cross i distriktet Barnet. Hendon var en del av det gamle sognet i grevskapet Middlesex, og har v\xc3\xa6rt en del av Stor-London siden 1965. Lokalmyndigheten i Barnet har sitt base i Hendons r\xc3\xa5dhus. I henhold til folketellingen i 2011 hadde Hendon, inkludert valgkretsene Hendon, Hendon West og Colindale, en befolkning p\xc3\xa5 52 972 innbyggere.\n_START_SECTION_\nHistorie\n_START_PARAGRAPH_\nDet var en romersk bosetning i Hendon, og Edgware Road var opprinnelig en del av den romerske veien som senere ble hetende Watling Street. Stedsnavnet Hendon er angelsaksisk i betydningen \xc2\xabh\xc3\xb8y h\xc3\xb8yde\xc2\xbb, dokumentert ca. 1005._NEWLINE_Fra romersk tid og fram til 1500-tallet var Hendon dekket av skogland og s\xc3\xb8rget for hurtigbrennende t\xc3\xb8mmer til Londons bakere, bryggerier og keramikere. Ved 1500-tallet erstattet kull fra Newcastle brensel fra Hendon, men etterhvert som London vokste ble det behov for friskt h\xc3\xb8y for hestene, og Hendon ble endret g\xc3\xa5rdsbrukene som produserte h\xc3\xb8y._NEWLINE_Et lite antall rike familier bygde store hus i Hendon for \xc3\xa5 komme seg unna det sterke forurensningen i London. Et antall hus fra 1700-tallet st\xc3\xa5r fortsatt i Hendon, inkludert Hendon Hall og Penfold House._NEWLINE_Hendon ble et urban distrikt med lokalstyre i 1894, og det ble til Municipal Borough of Hendon. Det ble avskaffet i 1965 og omr\xc3\xa5det ble en del av distriktet Barnet (London Borough of Barnet)._NEWLINE_Hendons fremste krav p\xc3\xa5 ber\xc3\xb8mmelse er som pioner innen utviklingen av luftfarten, og flyplassen Hendon Aerodrome, som var et viktig senter for luftfartens utvikling fra 1908 til 1968. Det er n\xc3\xa5 et museum for Royal Air Force (RAF). Fly pioneren Claude Grahame-White er n\xc3\xa6rt assosiert til stedet.'